Sønner av Norge kjøper bil

Sønner av Norge kjøper bil er en norsk film fra 1962 av Øyvind Vennerød, basert på novellen Blank i lakken av Hans Faye-Lund.  Den var ideologisk sett, en videreføring av Støv på hjernen fra 1959 og Sønner av Norge (film) fra 1961 og var en «satire of drabantbyens bildilla og  tiltakende avbetalings-tendens».Årets tredje norske film i gang på Jar fra VG (10.5.1962)  For filmselskapet Contact Film var det den tiende i rekken,  som den gang var norsk rekord for private filmselskaper."Sønner av Norge kjøper bil" – satire over bildilla, campingliv og Mallorca i VG (1.9.1962)
Handling
Man ser ektemenn som i fritiden vasker, polerer og reparerer sine biler. Etter en begredelig tur til Konglevik campingleir vil konene på avbetalt husmortur til Mallorca.

Medvirkende
I rollen som redaktør var Per Theodor Haugen, gift med Inger Marie Andersen.  Kontorsjef Willie Hoel var gift med Kari Diesen og far til Grynet Molvig.  Ligningssekretær Arne Bang-Hansen var gift med  Turid Balke (vinduspusser).  Førstebetjent Carsten Byhring var gift med Randi Kolstad.  Glasshandleren  Arvid Nilssen var gift med Vigdis Røising, og sportshandler Rolf Sand med Unni Bernhoft.

I en ellers lang rolleliste var Carsten Winger, Tore Foss, Ernst Diesen, Ågot Børseth, Wilfred Breistrand og Johannes Eckhoff med.

Mottakelse
Premieren var tre samtidige steder, Nordstrand Kino, Ullevål Kino og Saga Kino. Den fikk 1 stjerne og betegnet som krampaktig og overdrevet.Kl. 17-19-21 i VG (7.9.1962)

Referanser

 Eksterne lenker 


Kategori:Norske filmer fra 1960-årene
Kategori:Filmer fra 1962
Kategori:Norske filmkomedier
Kategori:Bilfilmer
Kategori:Filmer basert på bøker
Kategori:Norskspråklige filmer